مشكور بوخالد يازاكي الفعايل وأهدي لكم مني قصيد وتلاحين تطرب لها لي ناشلات اليدايل وترقص عليها الفاتنات المزايين خمسين عام يازعيم المرايل والعام من جهدك مساوي لخمسين منك تعلمنا متى نرد عايل ومنك تعلمنا نحب المساكين وإنته وسيلتنا لكل الوسايل وإسمك غدا عنوان كل العناوين لك فضل ما ننساه خيرالفضايل ولك جود تشهد به البشر بالملايين عليك راهنا وفزنا بنايل ومن فيض جودكل شعبك مريفين ساس الكرم ساسك بفعل اليمايل ميراث زايد تبذل البذل وتعين تحمي حمى الدوله بجند وأصايل فرسانها الفرسان وقت اللقا إيحين وصلتنا الأفلاك للنجم طايل مقام عز مايقسم على إثنين ندراك راس مايعرف الفشايل وننخاك باس يهزم اللي مريبين لك الموده من بيوت وقبايل والطاعه العميا ولأمرك ملبين وكل من عاداك رايح وزايل وكل من ناداك يبشر بتمكين إنته عسل لأهلك يازاكي الفعايل وللعدو علقم بعدوانه إيشين خمسين عام للوطن بالدلايل هي لي شرف واجب وربي لي إيعين وتقدير بوخالد كرامه ونايل وفضلك يابوخالد على الراس والعين
نشر صاحب السمو الشيخ محمد بن راشد آل مكتوم نائب رئيس الدولة رئيس مجلس الوزراء حاكم دبي رعاه الله على حسابه في انستغرام قصيدة بعنوان خمسين عام يشكر فيها صاحب السمو الشيخ محمد بن زايد آل نهيان ولي عهد أبوظبي نائب القائد الأعلى للقوات المسلحة جاء فيها